Табага-Кіс

Таба́га-Кіс () — група малых астравоў і скал у складзе архіпелага Грэнадзіны.  Агульная плошча — 0,25 км². На астравах створаны аднайменны марскі запаведнік. Яго тэрыторыя ахоплівае 5,7 км².

Табага-Кіс утвораны на вулканічным падняцці эпохі міяцэна. Паверхня астравоў сфарміравана асадкавымі пародамі. У наваколлях месціцца доўгі каралавы рыф Падкова. 

Клімат трапічны, вельмі засушлівы. 

Флора прадстаўлена ксерафітамі. Фаўна — пераважна марскімі птушкамі і яшчаркамі. Сезонна на астравах размножваюцца марскія чарапахі. Марскія воды каля Табага-Кіс населены рэдкімі відамі каралаў.  

 Спасылкі 
 Сайт запаведніка

Катэгорыя:Астравы Грэнадзіны
Катэгорыя:Малыя Антыльскія астравы
Катэгорыя:Астравы Карыбскага мора
Катэгорыя:Сент-Вінсент і Грэнадзіны
Катэгорыя:Незаселеныя астравы
Катэгорыя:Марскія запаведнікі